Jabarkan Keterangan dari Tropidophiidae dalam bahasa melayu

Keluarga ular ini terhad kepada kawasan neotropika, terutamanya Hispaniola, Jamaica, dan Kepulauan Cayman, di mana kepelbagaian yang terbesar adalah di Cuba di mana spesies-spesies baru sedang ditemui. Ular-ular ini sangat kecil dengan purata kepanjangan 30–60 cm. Kebanyakan spesiesnya menghabiskan waktu siang dengan menyorok di bawah tanah atau di bawah dedaun, dan hanya keluar pada waktu malam atau ketika hujan. Sesetengah spesies adalah penghuni pokok dan sering kelihatan menyorok dalam bromeliad dalam pokok. Ia boleh berubah warna dari terang (ketika giat pada waktu malam) kepada gelap (ketika rehat pada waktu siang). Perubahan warna ini disebabkan oleh pergerakan granul-granul pigmen gelap. Apabila diancam, ia melingkar-lingkar menjadi bebola yang ketat. Satu kelakuan pertahanan yang lebih aneh ialah kebolehannya untuk berdarah secara sengaja pada mata, mulut dan lubang hidungnya.